
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
ВӐРМАР РАЙОНӖН МУНИЦИПАЛЛӐ 
ПӖРЛӖХӖСЕНЕ УЛӐШТАРАССИ ҪИНЧЕН ТАТА 
ЧӐВАШ РЕСПУБЛИКИН "ЧӐВАШ РЕСПУБЛИКИН
МУНИЦИПАЛИТЕТ ПӖРЛӖХӖСЕН ЧИККИСЕНЕ ПАЛӐРТАССИ ТАТА ВӖСЕНЕ ХУЛА, ЯЛ ХАЛӐХӖ ПУРӐНАКАН ВЫРӐНӐН, МУНИЦИПАЛИТЕТ РАЙОНӖН, МУНИЦИПАЛИТЕТ ОКРУГӖН ТАТА ХУЛА ОКРУГӖН СТАТУСНЕ ПАРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2022 ҫулхи пуш уйӑхӗн 24-мӗшӗнче
йышӑннӑ

1. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 13 статйин 31-1-мӗш пайӗпе килӗшӳллӗн муниципаллӑ пӗрлӗхсене – Чӑваш Республикин Вӑрмар районӗн Арапуҫ, Энтрияль, Аслӑ Чак, Пысӑк Енккасси, Кавал, Кӗтеснер, Кӗлкеш, Мӑнҫырма, Кивӗ Вӑрмар, Тикеш, Чулкаҫ, Чупай, Шӑхаль, Аслӑ Пинер, Энӗшпуҫ ял поселенийӗсене тата Вӑрмар хула поселенине (малалла ҫавӑн пекех – поселенисем) ҫӗнӗрен йӗркеленӗ "Чӑваш Республикин Вӑрмар муниципаллӑ округӗ" муниципаллӑ пӗрлӗхпе улӑштарас, ҫак ӗҫе ҫав поселенисене пӗрлештерсе, Чӑваш Республикин Вӑрмар районӗн тата асӑннӑ поселенисен представительлӗ органӗсем халӑх килӗшӗвне палӑртса туса ирттереҫҫӗ. 
2. Ҫапла палӑртас: ҫак статьян 1-мӗш пайӗнче кӑтартнӑ муниципаллӑ пӗрлӗхсене пӗрлештернипе пулнӑ ҫӗнӗрен йӗркеленӗ муниципаллӑ пӗрлӗхе "Чӑваш Республикин Вӑрмар муниципаллӑ округӗ" ятпа муниципаллӑ округ статусне парас.
Ҫӗнӗрен йӗркеленӗ "Чӑваш Республикин Вӑрмар муниципаллӑ округӗ" муниципаллӑ пӗрлӗхӗн административлӑ центрӗ хула евӗр Вӑрмар поселокӗ пулса тӑрать.
3. Ҫӗнӗрен йӗркеленӗ "Чӑваш Республикин Вӑрмар муниципаллӑ округӗ" муниципаллӑ пӗрлӗхе туса хунӑ кун ҫак Саккун вӑя кӗнӗ кун пулса тӑрать.
4. Чӑваш Республикин Вӑрмар районӗ, ҫавӑн пекех Чӑваш Республикин Вӑрмар районӗн Арапуҫ, Энтрияль, Аслӑ Чак, Пысӑк Енккасси, Кавал, Кӗтеснер, Кӗлкеш, Мӑнҫырма, Кивӗ Вӑрмар, Тикеш, Чулкаҫ, Чупай, Шӑхаль, Аслӑ Пинер, Энӗшпуҫ ял поселенийӗсем тата Вӑрмар хула поселенийӗ ҫак Саккун вӑя кӗнӗ кунран пуҫласа муниципаллӑ пӗрлӗх статусне ҫухатаҫҫӗ.

1. Чӑваш Республикин Вӑрмар муниципаллӑ округӗн чиккине Чӑваш Республикин Вӑрмар районӗн чиккипе килӗшӳллӗн палӑртас, ҫав чикке Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, муниципалитет районӗн, муниципалитет округӗн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗпе ҫирӗплетнӗ.
2. Чӑваш Республикин Вӑрмар муниципаллӑ округӗн территорийӗн йышне муниципаллӑ пӗрлӗхсем шутланман халӑх пурӑнакан ҫак вырӑнсем кӗреҫҫӗ:
1) Арапуҫ ял поселенийӗн администраци-территори единицин йышне кӗрекен Арапуҫ, Ҫӗнӗ Кавал ялӗсем;
2) Энтрияль ял поселенийӗн администраци-территори единицин йышне кӗрекен Пӑртас сали, Энтрияль, Уйкас, Шӑплат, Шутнерпуҫ ялӗсем;
3) Аслӑ Чак ял поселенийӗн администраци-территори единицин йышне кӗрекен Атнаш, Аслӑ Чак, Пӗчӗк Енккасси, Кӗҫӗн Чак, Ҫӗнӗ Мӑнтӑр ялӗсем;
4) Пысӑк Енккасси ял поселенийӗн администраци-территори единицин йышне кӗрекен Пысӑк Енккасси, Карӑкҫырми, Урнар, Саруй ялӗсем;
5) Кавал ял поселенийӗн администраци-территори единицин йышне кӗрекен Кавал сали, Пӑвакасси, Ҫиҫтӗпе, Кивӗ Вӗренер, Чӑрӑшҫырма ялӗсем;
6) Кӗтеснер ял поселенийӗн администраци-территори единицин йышне кӗрекен Эҫпепе, Кӗтеснер, Ҫӗнӗ Шулхан, Кивӗ Шулхан ялӗсем;
7) Кӗлкеш ял поселенийӗн администраци-территори единицин йышне кӗрекен Кӗлкеш, Ҫитмӗш, Тупах, Чӗкету ялӗсем;
8) Мӑнҫырма ял поселенийӗн администраци-территори единицин йышне кӗрекен Мӑнҫырма сали;
9) Кивӗ Вӑрмар ял поселенийӗн администраци-территори единицин йышне кӗрекен Кивӗ Вӑрмар ялӗ;
10) Тикеш ял поселенийӗн администраци-территори единицин йышне кӗрекен Хӗрлӗҫыр, Ҫӗнӗ Вӗренер, Тикеш ялӗсем;
11) Чулкаҫ ял поселенийӗн администраци-территори единицин йышне кӗрекен Чулкаҫ сали, Анаткас, Кивӗ Мӑнтӑр, Ямпай ялӗсем;
12) Чупай ял поселенийӗн администраци-территори единицин йышне кӗрекен Патти сали, Чупай ялӗ, Патти разъезчӗ;
13) Шӑхаль ял поселенийӗн администраци-территори единицин йышне кӗрекен Шӑхаль сали, Кӗҫӗн Шӑхаль выҫӑлкки;
14) Аслӑ Пинер ял поселенийӗн администраци-территори единицин йышне кӗрекен Вӑтакас сали, Ҫӗнӗ Кинчер, Ҫӳлти Кинчер, Аслӑ Пинер ялӗсем;
15) Энӗшпуҫ ял поселенийӗн администраци-территори единицин йышне кӗрекен Энӗшпуҫ сали, Ичеснер Атайкасси, Хуруй ялӗсем, Энӗшпуҫ станцийӗ;
16) Вӑрмар хула поселенийӗн администраци-территори единицин йышне кӗрекен хула евӗр Вӑрмар поселокӗ.

1. Чӑваш Республикин Вӑрмар муниципаллӑ округӗн пӗрремӗш суйлаври депутачӗсен Пухӑвӗн шутне 19 депутат тесе палӑртас, депутатсене муниципаллӑ суйлавра пурне те тивӗҫ тан тата тӳрӗ суйлав правипе вӑрттӑн сасӑласа пилӗк ҫуллӑха суйлаҫҫӗ.
Чӑваш Республикин Вӑрмар муниципаллӑ округӗн депутачӗсен Пухӑвӗн йышне депутатсене пӗр мандатлӑ суйлав округӗсем тӑрӑх суйлаҫҫӗ.
2. Чӑваш Республикин Вӑрмар муниципаллӑ округӗн пуҫлӑхне полномочисен пӗрремӗш срокне Чӑваш Республикин Вӑрмар муниципаллӑ округӗн 
депутачӗсен Пухӑвӗнче конкурс комиссийӗ конкурс результачӗсем тӑрӑх тӑратнӑ кандидатсен йышӗнчен пилӗк ҫуллӑха суйласа лартаҫҫӗ, вӑл вырӑнти администрацие ертсе пырать.
Чӑваш Республикин Вӑрмар муниципаллӑ округӗн пуҫлӑхӗн должноҫӗн кандидатурисене суйласа илмелли конкурса ирттермелли йӗркене Чӑваш Республикин Вӑрмар муниципаллӑ округӗн депутачӗсен Пухӑвӗ палӑртать.
Чӑваш Республикин Вӑрмар муниципаллӑ округӗн Уставӗ саккунлӑ йӗркепе вӑя кӗриччен Чӑваш Республикин Вӑрмар муниципаллӑ округӗн пуҫлӑхӗ:
1) Чӑваш Республикин Вӑрмар муниципаллӑ округӗн ячӗпе ытти муниципаллӑ пӗрлӗхсен вырӑнти хӑй тытӑмлӑх органӗсемпе, патшалӑх влаҫӗн 
органӗсемпе, граждансемпе тата организацисемпе хутшӑнса ӗҫлет, Чӑваш Республикин Вӑрмар муниципаллӑ округӗн ячӗпе шану хучӗсӗр ӗҫлет;
2) Чӑваш Республикин Вӑрмар муниципаллӑ округӗн депутачӗсен Пухӑвӗ йышӑнакан нормативлӑ право акчӗсене алӑ пусать тата вӗсем ҫинчен халӑха пӗлтерет;
3) хӑйӗн полномочийӗсен шайӗнче право акчӗсем кӑларать;
4) Чӑваш Республикин Вӑрмар муниципаллӑ округӗн депутачӗсен Пухӑвӗн черетсӗр ларӑвне ирттерме требовани лартма пултарать;
5) Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе тата муниципаллӑ право акчӗсемпе палӑртнӑ ытти полномочисене пурнӑҫлать.

1. Чӑваш Республикин Вӑрмар муниципаллӑ округӗн депутачӗсен Пухӑвӗн депутачӗсен суйлавне ирттерме палӑртас, суйлава хатӗрленсе ирттерес ӗҫе Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ йӗркепе тата сроксенче туса пыраҫҫӗ.
2. Чӑваш Республикин Вӑрмар муниципаллӑ округӗн депутачӗсен Пухӑвӗн депутачӗсен суйлавне ирттермелли суйлав округӗсен схемине суйлава йӗркелекен суйлав комиссийӗ суйлав ирттересси ҫинчен калакан йышӑнӑва официаллӑ майпа пӗлтернӗ кунран пуҫласа пилӗк кунран кая юлмасӑр ҫирӗплетет.
5 статья
1. Чӑваш Республикин Вӑрмар муниципаллӑ округӗн вырӑнти хӑй тытӑмлӑх органӗсем хӑйсен компетенцийӗпе килӗшӳллӗн вырӑнти хӑй тытӑмлӑх органӗсен правопреемникӗсем пулса тӑраҫҫӗ, ҫав органсем Чӑваш Республикин Вӑрмар муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе Раҫҫей Федерацийӗн патшалӑх влаҫӗн органӗсемпе, Чӑваш Республикин патшалӑх влаҫӗн органӗсемпе, вырӑнти хӑй тытӑмлӑх органӗсемпе, физически тата юридически сӑпатсемпе хутшӑнса полномочисем пурнӑҫласа пынӑ.
2. Право куҫӑмӗн ыйтӑвӗсене Чӑваш Республикин Вӑрмар муниципаллӑ округӗн муниципаллӑ право акчӗсемпе йӗркелеме тивӗҫлӗ.
3. Чӑваш Республикин Вӑрмар муниципаллӑ округӗн муниципаллӑ право акчӗсемпе вырӑнти хӑй тытӑмлӑх органӗсем е вӗсем хутшӑннипе маларах йӗркеленӗ вырӑнти администрацисен органӗсем, муниципаллӑ учрежденисем, предприятисемпе организацисем тӗлӗшпе (вӗсем Чӑваш Республикин Вӑрмар муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса йӗркелесе ҫитериччен пурнӑҫласа пынӑ) право куҫӑмӗн ыйтӑвӗсене йӗркелесе ҫитериччен вырӑнти администрацисен тивӗҫлӗ органӗсем, муниципаллӑ учрежденисем, предприятисемпе организацисем хӑйсен ӗҫ-хӗлне йӗркелӳпе правӑн пуҫламӑш формине сыхласа хӑварнӑ май малалла пурнӑҫласа пыраҫҫӗ.

Чӑваш Республикин Вӑрмар муниципаллӑ округне туса хуриччен тивӗҫлӗ территорире вырӑн пӗлтерӗшлӗ ыйтусене татса парас енӗпе хӑйсен полномочийӗсене пурнӑҫласа пынӑ вырӑнти хӑй тытӑмлӑх органӗсем йышӑннӑ муниципаллӑ право акчӗсем ҫак Саккун вӑя кӗриччен, ҫавӑн пекех ҫак Саккун вӑя кӗнӗ кунран пуҫласа Чӑваш Республикин Вӑрмар муниципаллӑ округӗн вырӑнти хӑй тытӑмлӑх органӗсене йӗркеленӗ кунччен федераци саккунӗсене тата Раҫҫей Федерацийӗн ытти нормативлӑ право акчӗсене, Чӑваш Республикин Конституцине, Чӑваш Республикин ытти нормативлӑ право 
акчӗсене, ҫавӑн пекех Чӑваш Республикин Вӑрмар муниципаллӑ округӗн Уставне, Чӑваш Республикин Вӑрмар муниципаллӑ округӗн ытти муниципаллӑ право акчӗсене хирӗҫлемен пайра вӑйра тӑраҫҫӗ.

1. Поселенисен тата Чӑваш Республикин Вӑрмар районӗн 2022 ҫулхи бюджечӗсене кашни поселени тата Чӑваш Республикин Вӑрмар районӗ тӑрӑх уйрӑм пурнӑҫлаҫҫӗ.
2. Поселенисен тата Чӑваш Республикин Вӑрмар районӗн 2022 ҫулхи бюджечӗсем ҫинчен тунӑ йышӑнусене улшӑнусем кӗртессипе ҫыхӑннӑ полномочисене ҫаксем пурнӑҫлаҫҫӗ:
1) Чӑваш Республикин Вӑрмар муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – поселенисен тата Чӑваш Республикин Вӑрмар районӗн представительлӗ органӗсем;
2) Чӑваш Республикин Вӑрмар муниципаллӑ округӗн депутачӗсен Пухӑвӗн пӗрремӗш ларӑвӗн кунӗнчен пуҫласа – Чӑваш Республикин Вӑрмар муниципаллӑ округӗн депутачӗсен Пухӑвӗ.
3. Поселенисен тата Чӑваш Республикин Вӑрмар районӗн 2022 ҫулхи бюджечӗсене пурнӑҫлассипе ҫыхӑннӑ полномочисене ҫаксем пурнӑҫлаҫҫӗ:
1) Чӑваш Республикин Вӑрмар муниципаллӑ округӗн администрацине йӗркеличчен – поселенисен тата Чӑваш Республикин Вӑрмар районӗн администрацийӗсем;
2) Чӑваш Республикин Вӑрмар муниципаллӑ округӗн администрацине йӗркеленӗ кунран пуҫласа – Чӑваш Республикин Вӑрмар муниципаллӑ округӗн администрацийӗ.
4. Раҫҫей Федерацийӗн бюджет тытӑмӗн бюджечӗсенчен 2022 ҫулта уйӑрса паракан укҫа-тенкӗне шутлас ӗҫе Раҫҫей Федерацийӗн бюджет саккунӗсемпе килӗшӳллӗн поселенисем тата Чӑваш Республикин Вӑрмар районӗ тӑрӑх уйрӑм тӑваҫҫӗ.
5. Поселенисен тата Чӑваш Республикин Вӑрмар районӗн 2022 ҫулхи бюджечӗсене пурнӑҫлани ҫинчен калакан отчетсене ҫаксем тӑваҫҫӗ:
1) Чӑваш Республикин Вӑрмар муниципаллӑ округӗн администрацине йӗркеличчен – Чӑваш Республикин Вӑрмар районӗн администрацийӗ кашни муниципаллӑ пӗрлӗх тӑрӑх уйрӑм;
2) Чӑваш Республикин Вӑрмар муниципаллӑ округӗн администрацине йӗркеленӗ кунран пуҫласа – Чӑваш Республикин Вӑрмар муниципаллӑ округӗн администрацийӗ кашни муниципаллӑ пӗрлӗх тӑрӑх уйрӑм. 
6. Поселенисен тата Чӑваш Республикин Вӑрмар районӗн 2022 ҫулхи бюджечӗсене пурнӑҫлани ҫинчен калакан отчетсене пӑхса тухас тата ҫирӗплетес ӗҫе ҫаксем тӑваҫҫӗ:
1) Чӑваш Республикин Вӑрмар муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – поселенисен тата Чӑваш Республикин Вӑрмар районӗн представительлӗ органӗсем;
2) Чӑваш Республикин Вӑрмар муниципаллӑ округӗн депутачӗсен Пухӑвӗн пӗрремӗш ларӑвне ирттернӗ кунран пуҫласа – Чӑваш Республикин Вӑрмар муниципаллӑ округӗн депутачӗсен Пухӑвӗ.
7. 2023 ҫултан пуҫласа Раҫҫей Федерацийӗн бюджет тытӑмӗн бюджечӗсемпе бюджетсем хушшинчи хутшӑнусенче Чӑваш Республикин Вӑрмар муниципаллӑ округӗн бюджечӗ Чӑваш Республикин Вӑрмар муниципаллӑ округӗн пӗрлехи бюджечӗ пек шутланать.
8. Чӑваш Республикин Вӑрмар муниципаллӑ округӗн 2023 ҫулхи тата планпа пӑхнӑ 2024 тата 2025 ҫулсенчи тапхӑрти бюджет проектне ҫаксем тӑваҫҫӗ:
1) Чӑваш Республикин Вӑрмар муниципаллӑ округӗн администрацине йӗркеличчен – Чӑваш Республикин Вӑрмар районӗн администрацийӗ;
2) Чӑваш Республикин Вӑрмар муниципаллӑ округӗн администрацине йӗркеленӗ кунран пуҫласа – Чӑваш Республикин Вӑрмар муниципаллӑ округӗн администрацийӗ.
9. Чӑваш Республикин Вӑрмар муниципаллӑ округӗн 2023 ҫулхи тата планпа пӑхнӑ 2024 тата 2025 ҫулсенчи тапхӑрти бюджетне Чӑваш Республикин Вӑрмар муниципаллӑ округӗн депутачӗсен Пухӑвӗ ҫирӗплетет. Енчен те бюджет ҫинчен калакан йышӑну иртсе пыракан финанс ҫулӗ пуҫланиччен вӑя кӗмесен, бюджета вӑхӑтлӑх тытса пырас ӗҫе Раҫҫей Федерацийӗн бюджет саккунӗсемпе килӗшӳллӗн туса пыраҫҫӗ.

8 статья
1. Ҫак Саккун вӑя кӗнӗ кунран пуҫласа 2022 ҫулхи раштав уйӑхӗн 
31-мӗшӗччен куҫӑм тапхӑрне палӑртаҫҫӗ.
2. Куҫӑм тапхӑрӗ вӑхӑтӗнче Чӑваш Республикин Вӑрмар муниципаллӑ округӗн вырӑнти хӑй тытӑмлӑх органӗсене йӗркелеҫҫӗ, ҫавӑн пекех ҫак Саккунпа пӑхса хӑварнӑ ытти ыйтусене татса параҫҫӗ.
3. Чӑваш Республикин Вӑрмар муниципаллӑ округӗн вырӑнти хӑй тытӑмлӑх органӗсене йӗркеличчен поселенисен тата Чӑваш Республикин Вӑрмар районӗн территорийӗсенче ҫӗнӗрен йӗркеленнӗ муниципаллӑ пӗрлӗхӗн вырӑн пӗлтерӗшлӗ ыйтӑвӗсене татса парассипе ҫыхӑннӑ полномочийӗсене муниципаллӑ пӗрлӗхе ҫӗнӗрен йӗркеленӗ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе хӑйсен полномочийӗсене пурнӑҫласа пынӑ вырӑнти хӑй тытӑмлӑх органӗсем пурнӑҫлаҫҫӗ.
4. Чӑваш Республикин Вӑрмар муниципаллӑ округӗн вырӑнти хӑй тытӑмлӑх органӗсене йӗркеличчен вырӑнти хӑй тытӑмлӑх органӗсен компетенцине кӗрекен вырӑн пӗлтерӗшлӗ ыйтусем тӑрӑх муниципаллӑ право акчӗсене поселенисен тата Чӑваш Республикин Вӑрмар районӗн вырӑнти хӑй тытӑмлӑх органӗсем йышӑнаҫҫӗ, алӑ пусаҫҫӗ тата палӑртнӑ йӗркепе пичетлеҫҫӗ (халӑх патне ҫитереҫҫӗ).
5. Федерацин "Раççей Федерацийӗнче вырӑнти хӑй тытӑмлӑха йӗркеле-мелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 36 статйин 4-мӗш пайӗпе пӑхса хӑварнӑ полномочисене Чӑваш Республикин Вӑрмар районӗн пуҫлӑхӗ Чӑваш Республикин Вӑрмар муниципаллӑ округӗн депутачӗсен Пухӑвне йӗркеленӗ кунран пуҫласа Чӑваш Республикин Вӑрмар муниципаллӑ округӗн суйланнӑ пуҫлӑхӗ должноҫа ларнӑ кунччен пурнӑҫласа пырать.
6. Чӑваш Республикин Вӑрмар муниципаллӑ округӗн депутачӗсен Пухӑвӗн пӗрремӗш ларӑвне ирттернӗ кунран пуҫласа поселенисен тата Чӑваш Республикин Вӑрмар районӗн представительлӗ органӗсен полномочийӗсем вӗҫленеҫҫӗ.
Чӑваш Республикин Вӑрмар муниципаллӑ округӗн пуҫлӑхӗ должноҫа ларнӑ кунран пуҫласа поселенисен тата Чӑваш Республикин Вӑрмар районӗн пуҫлӑхӗсен полномочийӗсем вӗҫленеҫҫӗ.
Чӑваш Республикин Вӑрмар муниципаллӑ округӗн администрацине туса хунӑ кунран пуҫласа поселенисен тата Чӑваш Республикин Вӑрмар районӗн администрацийӗсен полномочийӗсем вӗҫленеҫҫӗ.

9 статья
Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, 
муниципалитет районӗн, муниципалитет округӗн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ) ҫакӑн пек улшӑнусем кӗртес:
1) 2 статьян вун пиллӗкмӗш абзацӗ хӑйӗн вӑйне ҫухатнӑ тесе йышӑнас;
2) ҫакӑн пек ҫырса 215 статья хушса хурас:
"215 статья
Чӑваш Республикин Вӑрмар муниципаллӑ округне хула евӗр Вӑрмар поселокне администраци центрӗ туса муниципаллӑ округ статусне парас (5215-мӗш хушса ҫырни).";
3) 3 статьян 14-мӗш пункчӗ хӑйӗн вӑйне ҫухатнӑ тесе йышӑнас;
4) ҫакӑн пек ҫырса 5215-мӗш хушса ҫырни хушса хурас:
"Чӑваш Республикин 
"Чӑваш Республикин муниципалитет пӗрлӗхӗсен
чиккисене палӑртасси тата вӗсене хула, ял халӑхӗ
пурӑнакан вырӑнӑн, муниципалитет районӗн, 
муниципалитет округӗн тата хула округӗн
статусне парасси ҫинчен" саккунӗ ҫумне
5215-мӗш хушса ҫырни


Чӑваш Республикин Вӑрмар муниципаллӑ округӗн 
йышне кӗрекен ялсен переченӗ


1) Арапуҫ ял поселенийӗн администраци-территори единици:
Арапуҫ ялӗ
Ҫӗнӗ Кавал ялӗ
2) Энтрияль ял поселенийӗн администраци-территори единици: 
Пӑртас сали
Энтрияль ялӗ
Уйкас ялӗ
Шӑплат ялӗ
Шутнерпуҫ ялӗ
3) Аслӑ Чак ял поселенийӗн администраци-территори единици: 
Атнаш ялӗ 
Аслӑ Чак ялӗ
Пӗчӗк Енккасси ялӗ
Кӗҫӗн Чак ялӗ
Ҫӗнӗ Мӑнтӑр ялӗ
4) Пысӑк Енккасси ял поселенийӗн администраци-территори единици: 
Пысӑк Енккасси ялӗ
Карӑкҫырми ялӗ
Урнар ялӗ
Саруй ялӗ
5) Кавал ял поселенийӗн администраци-территори единици:
Кавал сали
Пӑвакасси ялӗ
Ҫиҫтӗпе ялӗ 
Кивӗ Вӗренер ялӗ
Чӑрӑшҫырма ялӗ
6) Кӗтеснер ял поселенийӗн администраци-территори единици:
Эҫпепе ялӗ 
Кӗтеснер ялӗ
Ҫӗнӗ Шулхан ялӗ
Кивӗ Шулхан ялӗ
7) Кӗлкеш ял поселенийӗн администраци-территори единици:
Кӗлкеш ялӗ
Ҫитмӗш ялӗ
Тупах ялӗ 
Чӗкету ялӗ
8) Мӑнҫырма ял поселенийӗн администраци-территори единици:
Мӑнҫырма сали
9) Кивӗ Вӑрмар ял поселенийӗн администраци-территори единици:
Кивӗ Вӑрмар ялӗ
10) Тикеш ял поселенийӗн администраци-территори единици:
Хӗрлӗҫыр ялӗ
Ҫӗнӗ Вӗренер ялӗ
Тикеш ялӗ
11) Чулкаҫ ял поселенийӗн администраци-территори единици:
Чулкаҫ сали
Анаткас ялӗ
Кивӗ Мӑнтӑр ялӗ
Ямпай ялӗ
12) Чупай ял поселенийӗн администраци-территори единици:
Патти сали
Чупай ялӗ
Патти разъезчӗ
13) Шӑхаль ял поселенийӗн администраци-территори единици:
Шӑхаль сали
Кӗҫӗн Шӑхаль выҫӑлкки
14) Аслӑ Пинер ял поселенийӗн администраци-территори единици:
Вӑтакас сали
Ҫӗнӗ Кинчер ялӗ
Ҫӳлти Кинчер ялӗ
Аслӑ Пинер ялӗ
15) Энӗшпуҫ ял поселенийӗн администраци-территори единици:
Энӗшпуҫ сали
Ичеснер Атайкасси ялӗ
Хуруй ялӗ 
Энӗшпуҫ станцийӗ
16) Вӑрмар хула поселенийӗн администраци-территори единици:
хула евӗр Вӑрмар поселокӗ";
5) 605–652-мӗш хушса ҫырнисем хӑйсен вӑйне ҫухатнӑ тесе йышӑнас.

10 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 34 статйин 5-мӗш пайӗпе пӑхса хӑварнӑ сӑлтавсем пулман чухне ҫак Саккунӑн 3 статйи ҫак Саккун вӑя кӗнӗ кун хыҫҫӑн пӗр уйӑх иртсен вӑя кӗрет.
3. Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, муниципалитет районӗн, муниципалитет округӗн тата хула округӗн статусне 
парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2004, 61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ) 37-мӗш тата 38-мӗш хушса ҫырнисемпе Чӑваш Республикин Вӑрмар муниципаллӑ округӗн чиккисене палӑртма кирлӗ пайра усӑ кураҫҫӗ. 
4. Чӑваш Республикин Вӑрмар муниципаллӑ округӗн чиккисене Раҫҫей Федерацийӗн саккунӗсен требованийӗсемпе килӗшӳллӗн сӑнласа парас тата ҫирӗплетес ӗҫе 2022 ҫулхи раштав уйӑхӗн 31-мӗшӗнчен кая юлмасӑр тумалла.

	Чӑваш Республикин
Пуҫлӑхӗ
	
О. Николаев

